Arutelu:Näärivana - Vikipeedia, vaba entsüklopeedia

# Arutelu:Näärivana

### Allikas: Vikipeedia

Minu arvates näärivana oli tegelane, keda Nõukogude võim, püüdes jõulude kui usupüha tähistamist igati välja juurida ja nääride tähistamisega asendada, juurutas ametlike kultuuriürituste ja meedia kaudu asendama jõuluvana. On küsitav, kuivõrd näärivana saab pidada tegelaseks eesti rahva pärimusest. Kui, siis ehk läks ta sekundaarselt n-ö poploori ("Näärivana, näärivana, kus sa panid jõuluvana? Saatsid Siberisse vist, sest ta polnud kommunist?"). -- 88.196.102.4 28. detsember 2006, kell 17:46 (UTC)

üks punane propaganda kõik – mis see Coca Cola reklaamimehike parem on? Ja muide Coca Cola reklaamist ongi see isik keda Jõuluvanaks nimetatakse tegelikult pärit. Ja kinke tuleks teha hoopis 6. detsembril

Kas näärivana on sama mis Ded Moroz? Sel juhul ta ei ole seotud ainult Eesti NSV-ga. Andres 29. detsember 2006, kell 08:09 (UTC)

  Ded Morozi kujus on arvatavasti kokku sulanud kristlik Püha Nikolaus ja mingi eelkristlik idaslaavi talve- ja külmajumalus või pakase personifikatsioon. Aastavahetuse pidustuste kingitoojana etableerus ta Nõukogude võimu ajal nagu näärivanagi. Aga kui näärivanaga käisid kaasas päkapikud, siis Pakasetaadiga alati tema tütar Lumehelbeke/Lumivalgeke. -- 195.80.96.209 29. detsember 2006, kell 08:31 (UTC)

  Mina olen igatahes näinud lasteetendust, kus näärivana kaaskonnas oli ka Lumehelbeke. Andres 29. detsember 2006, kell 16:40 (UTC)

Näärivana on enamasti /.../ Ta saabub traditsiooniliselt /.../

Minu arvates ei ole kindel, kuivõrd Näärivanast (suur või väike algustäht?) võib veel olevikuvormis rääkida, see oli ikka ühe nüüdseks möödunud ajastu nähtus.

Näärivana käib kinke jagamas üksi, päkapikud nääriõhtul kinkide toomisega ei tegele, nõukogude ajal käis vene traditsiooni järgides näärivanaga abiliseks kaasas Lumehelbeke (snegurotška).

ETV vanadest lastesaadetest ja 1970.-80. aastate lasteluuletustest ma justkui siiski mäletan päkapikke. Lumehelbeke/Snegurotška käis minu arvates kaasas ainult vene Pakasetaadiga, mitte eesti (niivõrd kuivõrd) Näärivanaga. Võib-olla vanemad kultuuritöö metoodikud ja ideoloogiatöötajad mäletavad täpsemalt.

Näärivana peetakse nõukogude aja igandiks.

Näärivana oligi ju Nõukogude aja väljamõeldis. -- 88.196.102.4 29. detsember 2006, kell 16:10 (UTC)

Välja otsitud andmebaasist "http://et.wikipedia.org../../../n/%C3%A4/%C3%A4/Arutelu%7EN%C3%A4%C3%A4rivana_146a.html"

##### Views

- Artikkel
- Arutelu
- Viimane redaktsioon

##### Otsi